
 **REPUBLIKA HRVATSKA
BJELOVARSKO-BILOGORSKA
 ŽUPANIJA
 OPĆINA BEREK**
 **OPĆINSKI NAČELNIK**

**KLASA: 402-01/25-01/01**

**URBROJ: 2103-06-02-25-02**

Na temelju Odluke o raspisivanju Javnog poziva za financiranje programskih sadržaja elektroničkih medija u 2025. godini (KLASA: 402-01/25-01/01 , URBROJ: 2103-06-02-25-01) od 13. siječnja 2025. Općina Berek raspisuje

**JAVNI POZIV
 za prikupljanje ponuda za financiranje programskih sadržaja elektroničkih medija u 2025. godini**

**I. PREDMET JAVNOG POZIVA**

Predmet javnog poziva je javno prikupljanje prijava za financiranje programskih sadržaja lokalnih elektroničkih medija u 2025. godini.

Sukladno odredbama Zakona o elektroničkim medijima (Narodne novine br. 111/21 i 114/22) elektronički mediji su audiovizualni programi, radijski programi i elektroničke publikacije.

Pod programskim sadržajima podrazumijevaju se objave od interesa za Općinu Berek koje su izdvojene u tematske cjeline ili pojedinačno.

Pod programskim sadržajem ne podrazumijeva se elektronička publikacija (portal) u cijelosti.

Cilj dodjele financijskih sredstava je proizvodnja i objava kvalitetnih programskih sadržaja od interesa za Općinu Berek.

**II. UVJETI ZA PRIJAVU NA JAVNI POZIV**

Na Javni poziv mogu se prijaviti nakladnici koji obavljaju djelatnost elektroničkog medija i ispunjavaju sljedeće uvjete:

* imaju sjedište na području Republike Hrvatske
* imaju koncesiju za područje Bjelovarsko-bilogorske županije ili gradova i općina na području BBŽ
* koji su registrirani kao pružatelj medijskih usluga, elektroničkih publikacija i neprofitnih proizvođača audiovizualnog i radijskog programa pri Agenciji za elektroničke medije koje vodi Vijeće za elektroničke medije i to:
* televizijski nakladnici upisani u Knjigu pružatelja medijskih usluga televizije Agencije za elektroničke medije (AEM) - područje koncesije digitalna regija Bjelovarsko-bilogorska županija,
* radijski nakladnici upisani u Knjigu pružatelja medijskih usluga radija Agencije za elektroničke medije (AEM) – područje koncesije Bjelovarsko-bilogorska županija,
* elektroničke publikacije upisane u Knjigu pružatelja elektroničkih publikacija koje svojim sadržajem nisu proizašle iz tiskanih medija, televizije ili radio postaja, te koje sadržajem podržavaju i lokalne (općinske, gradske ili županijske teme),
* prijavitelj mora biti upisan u odgovarajuću Knjigu pružatelja najmanje godinu dana od dana predaje prijave

Pravo na dodjelu financijskih sredstava ne mogu ostvariti nakladnici:

* koji se za prijavljene programske sadržaje financiraju iz sredstava Fonda za poticanje i pluralizam elektroničkih medija, proračuna Europske unije, državnog proračuna
* koji su u likvidaciji ili stečajnom postupku
* koji imaju nepodmirenih obveza prema državnom proračunu i Općini Berek

**III. KRITERIJI DODJELE FINANCIJSKIH SREDSTAVA**

Kriteriji temeljem kojih će se utvrđivati prednost prijavljenog projekta/programa su:

|  |  |  |
| --- | --- | --- |
|  | KRITERIJ | BROJ BODOVA |
| 1. | Kvaliteta, kreativnost, inovativnost, autorski pristup u osmišljavanju programskog sadržaja | 0 - 10 |
| 2. | Lokalni karakter programskog sadržaja (praćenje događaja na području Općine Berek), usmjerenost na potrebe i interese mještana Općine Berek i uključenost mještana u predložene programske sadržaje | 0 - 10 |
| 3. | Dinamika objava prijavljenog programskog sadržaja na primarnom mediju te dinamika objava istog ili prilagođenog sadržaja na portalima i društvenim mrežama proizašlih iz primarnih medija prijavitelja (uz navođenje broja i vrste društvenih mreža) | 0 - 10 |
| 4. | Doseg objava pojedinog medija (s obzirom na pokrivenost područja koncesije radija ili istraživanja gledanosti, slušanosti) to jest izvješće Google analytics (za posljednja tri mjeseca) za elektroničke publikacije, broj pratitelja na društvenim mrežama za sve prijavitelje | 0 - 10 |
|  | Ukupno | 0 - 40 |

Sukladno Pravilniku o Fondu za poticanje pluralizma i raznovrsnosti elektroničkih medija ( („Narodne novine“, br. 84/22), donesenog od Agencije za elektroničke medije, dodatno će se vrednovati, s maksimalno 10 bodova, sadržaji usmjereni na teme:

* ostvarivanje prava građana na javno informiranje
* poticanje gospodarskih aktivnosti na području Općine Berek
* praćenje demografskih mjera i projekata
* poticanje poljoprivrednog i ruralnog razvoja na području Općine Berek
* poticanje posebnih kulturnih projekata i manifestacija
* poticanje turizma, kulturne raznolikosti, umjetnosti i njegovanje baštine Općine Berek
* razvoj znanosti, odgoja, obrazovanja i sporta
* promocija zdravlja i socijalne uključenosti posebice populacije starijih osoba, hrvatskih branitelja, osoba s invaliditetom i osoba s posebnim potrebama
* promicanje ravnopravnosti spolova
* zaštita okoliša i ljudskog zdravlja
* Općina Berek je koncesijsko područje ponuđača.

**IV. SADRŽAJ PRIJAVE**

Prijava na Javni poziv sadrži sljedeću dokumentaciju:

1. Obrazac 1 – ispunjen u cijelosti, ovjeren pečatom i potpisom osobe ovlaštene za zastupanje
2. Obrazac 2 – podaci o programskom sadržaju koji se prijavljuje
3. Izjava – ispunjena u cijelosti, ovjerena pečatom i potpisom ovlaštene osobe za zastupanje
4. Ovjereni izvadak iz Upisnika medijskih usluga koji se vodi pri Vijeću za elektroničke medije
5. Potvrda nadležne porezne uprave o nepostojanju duga
6. Potvrdu FINA-e o likvidnosti poslovanja tvrtke/medija

a) BON 1 (sadrži podatke o financijskom položaju i uspješnosti poslovanja) ili

b) BON 2 (obrazac o bonitetu kojeg izdaju poslovne banke)

1. Google analytics podaci (samo za elektroničke publikacije)
2. Broj pratitelja na društvenim mrežama (za sve prijavitelja)
3. Istraživanja o gledanosti/slušanosti

Prijedlozi programskih sadržaja dostavljaju se isključivo na propisanim obrascima koji su dostupni na službenim mrežnim stranicama Općine Berek.

Obrasci se ispunjavaju isključivo pomoću računala te se vlastoručno potpisuju.

Nakladnik može na Javni poziv prijaviti više programskih sadržaja. U tom slučaju programski se sadržaji prijavljuju odvojeno, odnosno za svaki programski sadržaj koristi se zasebni Programski obrazac prijave.

**V. NAČIN PRIJAVE**

Prijava i pripadajuća dokumentaciju dostavlja se:

 - osobno u pisarnicu u zatvorenoj omotnici s naznakom: „Ne otvaraj - Prijava na Javni poziv – MEDIJI“

- poštom preporučeno u zatvorenoj omotnici na adresu: OPĆINA BEREK, Berek 77, 43232 Berek s naznakom: „Ne otvaraj - Prijava na Javni poziv – MEDIJI“

- elektroničkom poštom na mail opcina@berek.hr s naznakom u naslovu pošte „Prijava na Javni poziv – MEDIJI“.

**VI. ROK ZA PODNOŠENJE PRIJAVE**

Prijave na Javni poziv s pripadajućom dokumentacijom podnose se u roku od **deset (10) dana** od dana objave Javnog poziva na mrežnoj stranici Općine Berek.

Prijave na Javni poziv koje ne budu podnesene u gore utvrđenom roku, na način i u obliku opisanima u točkama II., IV. i V. ovog Javnog poziva, smatrat će se neprihvatljivima i neće se razmatrati.

Razmatrat će se samo programski sadržaji koji su pravodobno prijavljeni te koji u cijelosti zadovoljavanu propisane uvjete Javnog poziva.

Odluku o financiranju programskih sadržaja elektroničkih medija u 2025. godini donosi načelnik Općine Berek na prijedlog Povjerenstva za provedbu Javnog poziva za financiranje programskih sadržaja elektroničkih medija u 2025. godini.

**VII. REZULTATI JAVNOG POZIVA, PRAVO PRIGOVORA I POTPISIVANJE UGOVORA**

Rezultati Javnog poziva objavit će se na službenoj mrežnoj stranici Općine Berek u roku od tri (3) dana od dana odabira.

Zaprimljene prijave na javni poziv se ne vraćaju.

Općina Berek zadržava prvo poništenja ovog Javnog poziva i neprihvaćanja niti jednog ponuditelja, bez obveze obrazloženja i bez snošenja novčanih i svih drugih evidentiranih posljedica.

Prijavitelji kojima se odobre financijska sredstva sklopit će sa Općinom Berek Ugovor o financiranju programskih sadržaja kojim će se regulirati međusobna prava i obveze korisnika financijskih sredstva i Općine Berek.

**VIII. NAČIN OBJAVE INFORMACIJA**

Informacije o ovom Javnom pozivu, propisani obrasci i dokumentacija te sve obavijesti i promjene uz ovaj Javni poziv, kao i Odluka o dodjeli financijskih sredstava, bit će objavljene na mrežnoj stranici Općine Berek.

Dodatne informacije mogu se dobiti na adresu e-pošte: opcina@berek.hr

 **OPĆINSKI NAČELNIK
 Mato Tonković, v.r.**